Kęstutis Jakelis

Kęstutis Jakelis (g. 1950 m. rugpjūčio 5 d. Kaišiadoryse) – Lietuvos ir Kaišiadorių rajono savivaldybės politinis bei visuomenės veikėjas.

 Biografija 

1968 m. baigė Vilkijos vidurinę mokyklą, 1974 m. – Kauno politechnikos institutą, inžinierius elektrikas, 1999 m. – Kauno technologijos universitetą, viešojo administravimo magistras.

1974 m. Vilniaus įmonės „Venta“ vyr. energetiko skyriaus inžinierius, padalinio vadovas, vedantysis grupės inžinierius. 1977 m. persikėlė gyventi į Kaišiadoris, 1977–1995 m. su trumpomis pertraukomis Kaišiadorių žemės ūkio mokyklos profesijos mokytojas, padalinio vadovas, direktorius. 1980 m. dirbo Gydomajame darbo profilaktoriume Pravieniškėse laisvai samdomu vyr. meistru.

1985 m. baigė Leningrado universiteto anglų kalbos kursus. 1986–1988 m. dirbo Sirijoje profesijos mokytoju profesinėje mokykloje.

1995–1999 m. Kaišiadorių rajono savivaldybės meras. Nuo 1999 m. liepos 18 d. iki 2000 m. spalio 18 d. Seimo narys. 2001 m. UAB „Metalgrinding“ direktorius. Žuvininkystės tarnybos prie Lietuvos Respublikos žemės ūkio ministerijos skyriaus vedėjas. 2011–2021 m. Strėvininkų socialinės globos namų direktorius.

1995–1999 m., 2000–2018 m. ir nuo 2019 m. Kaišiadorių rajono savivaldybės tarybos narys.2011 m. Lietuvos savivaldybių tarybų rinkimai https://www.vrk.lt/2019-savivaldybiu-tarybu/rezultatai?srcUrl=/rinkimai/864/rnk1144/kandidatai/savKandidatasAnketa_rkndId-2411311.html

Nuo 1994 m. Tėvynės sąjungos (Lietuvos konservatorių), nuo 2008 m. partijos Tėvynės sąjunga - Lietuvos krikščionys demokratai narys, 2000–2012 m. Kaišiadorių skyriaus pirmininkas.https://www.vrk.lt/statiniai/puslapiai/rinkimai/440_lt/Kandidatai/Kandidatas80439/Kandidato80439Biografija.html

Sutuoktinė Alma, vaikai Vaiva, Ieva, Monika.

 Šaltiniai 

|-

Kategorija:Seimo nariai
Kategorija:Kaišiadorių merai
Kategorija:Lietuvos inžinieriai elektrikai